Asenfali s tira d armud agejdan deg uselmed d ulmad , yes-s i yessawaḍ umdan izen-is, d usnerni n tmusniwin d ugmar-nsent, rnu ɣer waya asenfali s tira yettalel anelmad deg ulmad d useqdec n tzemmar i d-yegmer seg tazwara armi d taggara n umecwar-is aɣurbiz , ɣef waya yewwi-d ad as-yili uktazal . Armud-a d tagnit i unelmad akken ad d-yessileɣ s tira tiktiwin yellan deg wallaɣ-is, d tagnit daɣen i uselmad akken ad iẓer acu i gzan yinelmaden-is, yerna ad yesseɣti ugulen i gan. I tesleḍt n wugulen-a i d-yettuɣalen deg tira n yisenfaliyen n yinelmaden nefren asentel :  Aktazal d usejji n tzemmar n tira ɣer yinelmaden n uswir wis ukkuz n uɣerbaz alemmas ƐIGUN Ɛli deg temnaḍt n Ḥizer , icuden ɣer taɣult n tesnalmudt , acku yis-s ara d-naf tarrayt iwatan i uktazal d usejji n wugulen i d-yettuɣalen ɣer yinelmaden .